Asid aspartik

Asid aspartik (singkatan sebagai Asp) ialah suatu asid amino jenis α dengan formula kimianya, yakni HOOCCH(NH2)CH2COOH. Anion karboksilat dan garam bagi asid aspartik turut dikenali sebagai aspartat. Isomer L aspartat ialah salah satu daripada 23 jenis asid amino berproteinogenik, yang juga merupakan salah satu bahan pembentukan protein. 

Asid aspartik, bersama-sama dengan asid glutamik, diklasifikasikan sebagai asid amino yang mempunyai nilai pKa 3.9, namun dalam suatu peptida nilai pKa adalah amat bergantung terhadap persekitaran setempat.  Suatu nilai pKa yang setinggi 14 tidak sama sekali sesuatu yang luar biasa. Aspartat adalah bersifat pervasif, yakni menyeluruh dalam biosintesis.  Seperti semua asid amino, kehadiran proton berasid bergantung kepada persekitaran kimia tempatan berbaki dan nilai pH dalam suatu larutan.

Penemuan
Asid aspartik ditemui buat kali pertaamanya pada tahun 1827 oleh Plisson, berasal dari asparagin, yang telah diasingkan daripada jus asparagus pada tahun 1806, melalui proses perebusan dengan bes.

Peranan dalam biosintesis asid amino
Aspartat adalah tidak diperlukan dalam haiwan mamalia, yang dihasilkan oleh oxaloasetat melalui kaedah transaminasi. Ia juga boleh dihasilkan dari ornitina dan sitrulina dalam kitaran urea. Dalam tumbuhan dan mikroorganisma, aspartat adalah pendahulu kepada beberapa asid amino, empat asid amino yang diperlukan oleh manusia, iaitu: metionina, treonina, isoleusina, and lisina. Prosses penukaran aspartat kepada asid amino yang lain bermula dengan penurunan aspartat kepada "semialdehida", O2CCH(NH2)CH2CHO.  Asparagina berasal dari aspartat melalui proses transamidasi:
-O2CCH(NH2)CH2CO2-  +  GC(O)NH3+   O2CCH(NH2)CH2CONH3+  +  GC(O)O
(di mana GC(O)NH2 and GC(O)OH adalah glutamin dan asid glutamik)

Bentuk dan tatanama 
Terdapat dua bentuk atau enansiomer asid aspartik.Nama "asid aspartik" boleh merujuk kepada sama ada enansiomer atau dua campuran. Daripada kedua-dua bentuk ini, hanya satu, " L -asid aspartik" yang secara langsung akan dimasukkan ke dalam protein.Peranan biologi pasangannya, " D -asid aspartik" adalah lebih terhad.Di mana proses sintesis secara enzimatik akan menghasilkan satu atau yang satu lagi. Manakala kebanyakan proses sintesis secara  kimia pula akan menghasilkan kedua-dua bentuk " DL -asid aspartik" yang dikenali sebagai campuran rasemik .

Lihat juga 

 Asid
 Asid glutamik

Rujukan

Pautan luar
GMD MS Spectrum